CELEX: 32020R1363
Language: lv
Date: 2020-09-30 00:00:00
Title: Komisijas Īstenošanas regula (ES) 2020/1363 (2020. gada 30. septembris) par atļauju Bacillus amyloliquefaciens DSM 25840 lietot par barības piedevu visu sugu cūkām (atļaujas turētājs: Chr. Hansen A/S) (Dokuments attiecas uz EEZ)

1.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 317/10
               
            
         KOMISIJAS ĪSTENOŠANAS REGULA (ES) 2020/1363
         (2020. gada 30. septembris)
         par atļauju Bacillus amyloliquefaciens DSM 25840 lietot par barības piedevu visu sugu cūkām (atļaujas turētājs: Chr. Hansen A/S)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegti Bacillus amyloliquefaciens DSM 25840 preparāta atļaujas pieteikumi. Šiem pieteikumiem bija pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikumos lūgts atļaut Bacillus amyloliquefaciens DSM 25840 preparātu lietot par barības piedevu visu sugu cūkām, to klasificējot piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2018. gada 21. februāra (2) un 2019. gada 4. oktobra (3) atzinumā secināja, ka ar piedāvātajiem lietošanas nosacījumiem Bacillus amyloliquefaciens DSM 25840 preparāts nelabvēlīgi neietekmē ne dzīvnieku veselību, ne patērētāju drošību, ne vidi. Tā arī secināja, ka piedeva būtu jāuzskata par potenciālu elpceļu sensibilizatoru un ka nav iespējams izdarīt secinājumu par tās potenciālu kairināt ādu un acis un sensibilizēt ādu. Tāpēc būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde secināja, ka piedeva būtiski ietekmē zootehnisko parametru uzlabošanos visu sugu cūkām. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     
                        Bacillus amyloliquefaciens DSM 25840 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tātad šo preparātu būtu jāatļauj lietot tā, kā specificēts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļauja
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ir atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2018; 16(4):5200.
         
            (3)  EFSA Journal 2019; 17(11):5881, un EFSA Journal 2019; 17(11):5883.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        KVV uz kg kompleksās barības ar mitruma saturu 12 %
                     
                     
                        KVV uz l dzirdināšanas ūdens
                     
                     
                         
                     
                     
                         
                     
                  
                        
                           Kategorija: zootehniskās piedevas. Funkcionālā grupa: zarnu floras stabilizatori
                        
                     
                  
                        4b1901
                     
                     
                        Chr. Hansen A/S
                     
                     
                        
                           Bacillus amyloliquefaciens DSM 25840
                     
                     
                        
                           Piedevas sastāvs
                        
                        Preparāts Bacillus amyloliquefaciens DSM 25840, kas satur vismaz 1,25 × 1010 KVV uz g piedevas
                        Cietā veidā
                     
                     
                        Visu sugu cūkas
                     
                     
                        -
                     
                     
                        5 × 108
                        
                     
                     
                        -
                     
                     
                        1,7 × 108
                        
                     
                     
                        -
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Piedevu drīkst lietot dzirdināmajā ūdenī. Ja piedevu lieto dzirdināmajā ūdenī, nodrošina viendabīgu tās izkliedi.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. ādas, acu un elpceļu aizsarglīdzekļus.
                                 
                              
                     
                        2030. gada 21. oktobris
                     
                  
                        
                           Aktīvās vielas raksturojums
                        
                        Dzīvotspējīgas Bacillus amyloliquefaciens DSM 25840 sporas
                     
                  
                        
                           Analītiskā metode
                            (1)
                        
                        
                           Bacillus amyloliquefaciens DSM 25840 identifikācijai: identifikācija ar pulsējošā lauka gela elektroforēzi (PFGE).
                        
                           Bacillus amyloliquefaciens DSM 25840 skaitīšanai barības piedevā, premiksos un barībā: Petri trauciņa un uztriepuma metode ar triptona–sojas agara barotni (EN 15784)
                     
                  
               (1)  Detalizēta informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports